CELEX: 32013R1215
Language: sk
Date: 2013-11-28 00:00:00
Title: Vykonávacie nariadenie Komisie (EÚ) č. 1215/2013 z  28. novembra 2013 , ktorým sa mení a dopĺňa nariadenie Rady (ES) č. 32/2000, pokiaľ ide o predĺženie platnosti colných kvót Únie pre výrobky z juty a kokosových vláken

29.11.2013   
            
            
               SK
            
            
               Úradný vestník Európskej únie
            
            
               L 319/3
            
         VYKONÁVACIE NARIADENIE KOMISIE (EÚ) č. 1215/2013
   z 28. novembra 2013,
   ktorým sa mení a dopĺňa nariadenie Rady (ES) č. 32/2000, pokiaľ ide o predĺženie platnosti colných kvót Únie pre výrobky z juty a kokosových vláken
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 32/2000 zo 17. decembra 1999, ktorým sa otvárajú colné kvóty Spoločenstva záväzné podľa Všeobecnej dohody o clách a obchode (GATT) a určité ďalšie colné kvóty Spoločenstva a ustanovuje ich správa a ktorým sa ustanovujú podrobné pravidlá úpravy týchto kvót a ktorým sa zrušuje nariadenie Rady (ES) č. 1808/95 (1), a najmä na druhú zarážku článku 9 ods. 1 písm. b),
   keďže:
   
               (1)
            
            
               V súlade s ponukou, ktorú Únia predložila v rámci konferencie Organizácie Spojených národov o obchode a rozvoji (UNCTAD), a paralelne so svojím systémom všeobecných preferencií (VSP) v roku 1971 Únia zaviedla colné preferencie na výrobky z juty a kokosových vláken s pôvodom v niektorých rozvojových krajinách. Tieto preferenčné opatrenia mali podobu postupného znižovania colných sadzieb v rámci Spoločného colného sadzobníka a od roku 1978 do 31. decembra 1994 úplné pozastavenie uplatňovania týchto ciel.
            
         
               (2)
            
            
               Od roku 1995, keď nadobudol účinnosť systém všeobecných preferencií (VSP), Únia popri GATT otvorila pre určité množstvá výrobkov z juty a kokosových vláken autonómne colné kvóty Únie s nulovou colnou sadzbou. Platnosť colných kvót, ktoré sa pre tieto výrobky otvorili v rámci nariadenia (ES) č. 32/2000, sa predĺžila do 31. decembra 2013 prostredníctvom vykonávacieho nariadenia Komisie (EÚ) č. 17/2012 (2).
            
         
               (3)
            
            
               Keďže podľa nariadenia Európskeho parlamentu a Rady (EÚ) č. 978/2012 sa od 1. januára 2014 do 31. marca 2023 uplatňuje nový systém všeobecných preferencií (3), mala by sa príslušným spôsobom predĺžiť platnosť colnej kvóty pre výrobky z juty a kokosových vláken.
            
         
               (4)
            
            
               Nariadenie (ES) č. 32/2000 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Piaty stĺpec (Obdobie uplatňovania colnej kvóty) v tabuľke v prílohe III k nariadeniu (ES) č. 32/2000 sa mení takto:
   
               1.
            
            
               text pri poradovom čísle 09.0107 sa nahrádza takto:
               „od 1. januára do 31. decembra každý rok do 31. decembra 2023“;
            
         
               2.
            
            
               text pri poradovom čísle 09.0109 sa nahrádza takto:
               „od 1. januára do 31. decembra každý rok do 31. decembra 2023“;
            
         
               3.
            
            
               text pri poradovom čísle 09.0111 sa nahrádza takto:
               „od 1. januára do 31. decembra každý rok do 31. decembra 2023“.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 5, 8.1.2000, s. 1.
   
      (2)  Vykonávacie nariadenie Komisie (EÚ) č. 17/2012 z 11. januára 2012, ktorým sa mení a dopĺňa nariadenie Rady (ES) č. 32/2000, pokiaľ ide o predĺženie colných kvót Únie na výrobky z juty a kokosových vláken (Ú. v. EÚ L 8, 12.1.2012, s. 31).
   
      (3)  Nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (Ú. v. EÚ L 303, 31.10.2012, s. 1).